APCO กำไรดี
มีการวิเคราะห์กันว่าแนวโน้มผลการดำเนินงานไตรมาส 4 ปี 2559 ของ หรือ APCO ระดับผลกำไรจะยืนได้เหนือ 30 ล้านบาท เนื่องจากช่องทางขายหลัก 60% ที่เป็น (ตัวแทนขายตรง) ของ APCO ยังทำงานได้เป็นปกติขณะที่การทำตลาดผ่าน Social media ก็เริ่มทำได้ดีอย่างต่อเนื่อง
20 พ.ย. 2559

–คุณค่าบริษัท–
 
มีการวิเคราะห์กันว่าแนวโน้มผลการดำเนินงานไตรมาส 4 ปี 2559 ของ บริษัท เอเชียน ไฟย์โตซูติคอลส์ จำกัด (มหาชน) หรือ APCO ระดับผลกำไรจะยืนได้เหนือ 30 ล้านบาท เนื่องจากช่องทางขายหลัก 60% ที่เป็น (ตัวแทนขายตรง) ของ APCO ยังทำงานได้เป็นปกติขณะที่การทำตลาดผ่าน Social media ก็เริ่มทำได้ดีอย่างต่อเนื่อง
นอกจากนั้น ในวันที่ 2 ธ.ค. 2559 เวลา 10.00-12.00 น. กลุ่มนักวิจัย APCO จะได้ร่วมเสวนาวิชาการเรื่อง “จากงานวิจัยมังคุดสู่ภูมิสมดุลเพื่อสุขภาพ” ในการประชุมวิทยาศาสตร์ เทคโนโลยีแห่งประเทศไทย ครั้งที่ 12 ณ โรงแรมเซ็นทราแกรนด์ ลาดพร้าว จึงเชื่อว่า กระแสของผลิตภัณฑ์เพื่อผู้ป่วยมะเร็งเต้านม จะสามารถสร้างการรับรู้ (Awareness) ได้ดีอย่างต่อเนื่องในปี 2560
อีกด้านหนึ่ง ของอนาคตที่จะเข้ามาผลักดันกำไรให้แข็งแกร่งขึ้น โดยทาง APCO ลงนามในสัญญาร่วมทุนกับบริษัท อิลิทไลฟ โคช จำกัด เพื่อจัดตั้งบริษัทร่วมทุน โดยใช้ชื่อ “บริษัท ภูมิกิวัฒน์ จำกัด” เพื่อประกอบธุรกิจสถาบันทางการแพทย์ ที่ให้การรักษาดูแลและป้องกันการติดเชื้อไวรัส และโรคติดเชื้อรุนแรง ด้วยหลักการกระตุ้นภูมิด้านทาน โดยใช้สารจากธรรมชาติ มีทุนจดทะเบียน 10 ล้านบาท โดยโครงสร้างการร่วมทุนในสัดส่วนร้อยละ 50:50
นี่จะเป็นกำลังเสริมให้บริษัทเติบโตแข็งแกร่งต่อเนื่อง อย่างผลการดำเนินงานในช่วงที่ผ่านมา โดยเฉพาะไตรมาส 3/59 
โดยผลการดำเนินงานไตรมาส 3 สิ้นสุดวันที่ 30 กันยายน 2559 บริษัทมีรายได้จากการขายขยับขึ้นมาอยู่ที่ 111.97 ล้านบาท จากงวดเดียวกันของปีก่อน 93.24 ล้านบาท โดยมีสาเหตุหลัก มาจากยอดขายที่เพิ่มขึ้นจากช่องทางการจำหน่ายผ่าน BIM Health Care Center และ Direct Service จากการที่บริษัทได้เน้นการประชาสัมพันธ์ผลิตภัณฑ์กลุ่ม Operation Bim ไปในสื่อต่างๆ อย่างต่อเนื่อง ส่งผลให้บริษัทมีกำไรขยับขึ้นมาอยู่ที่ 32.93 ล้านบาท หรือ 0.012 บาทต่อหุ้น จากงวดเดียวกันของปีก่อน 21.33 ล้านบาท หรือ 0.008 บาทต่อหุ้น
ส่วนผลการดำเนินงานงวดเก้าเดือน สิ้นสุดวันที่ 30 กันยายน 2559 บริษัทมีรายได้จากการขายขยับขึ้นมาอยู่ที่ 316.78 ล้านบาท จากงวดเดียวกันของปีก่อน 282.53 ล้านบาท ส่งผลให้บริษัทมีกำไรขยับขึ้นมาอยู่ที่ 86.63 ล้านบาท หรือ 0.032 บาทต่อหุ้น จากงวดเดียวกันของปีก่อน 63.65 ล้านบาท หรือ 0.023 บาทต่อหุ้น แสดงว่าความสามารถในการเน้นการขายตรงยังคงมีประสิทธิภาพอยู่ สามารถทำให้บริษัทมีกำไร
ในขณะที่นักวิเคราะห์ บล.เมย์แบงก์ กิมเอ็งมองว่าผลการดำเนินงานปี 2559 ก็สะท้อนว่า ปีที่ยากลำบากของ APCO ได้ผ่านพ้นไปแล้ว อีกทั้งกระแสตอบรับที่ดีจากโครงการ Apco Cancer Moon Shot ก็จะสนับสนุนให้ปีหน้าเข้าสู่โหมดของการเติบโตอีกครั้งได้อย่างมั่นใจ เราเพิ่มน้ำหนักจาก ซื้อเก็งกำไร เป็น “ซื้อ” ราคาเป้าหมาย 1.80 บาท
…
 
ผู้ถือหุ้นรายใหญ่
1.ดร.พิเชษฐ์ วิริยะจิตรา 1,369,200,790 หุ้น 49.58%
2.นายชินการ สมะลาภา 340,000,000 หุ้น 12.31%
3.นางอรุณี วิริยะจิตรา 105,630,200 หุ้น 3.82%
4.นายณัฐพัฒน์ รังสรรค์ 84,640,500 หุ้น 3.06%
5.คุณหญิงจำนงศรี หาญเจนลักษณ์ 58,520,410 หุ้น 2.12%
 
รายชื่อกรรมการ
1.นาง มาลีรัตน์ ปลื้มจิตรชม ประธานกรรมการ
2.นาง มาลีรัตน์ ปลื้มจิตรชม กรรมการอิสระ
3.นาง มาลีรัตน์ ปลื้มจิตรชม ประธานกรรมการตรวจสอบ
4.นาย พิเชษฐ์ วิริยะจิตรา ประธานกรรมการบริหาร
5.นาย พิเชษฐ์ วิริยะจิตรา กรรมการผู้จัดการ